section_heading: Produkcija
paragraph_text: Nakon izdanja Funerala, koji je snimljen u potkrovlju studija poznatog kao Hotel2Tango, Arcade Fire je odlučio kako je potrebna stalna snimateljska lokacija. Nakon turneje na kojoj je promoviran Funeral, sastav je kupio Petite Église u Farnhamu u Quebecu. U vrijeme otkupa korišten kao kafić, Petite Église je nekad bila crkva i masonski hram. Kad je renovacija crkve bila gotova, sastav je ondje proveo zadnji dio 2006. snimajući većinu albuma. Kasnije su snimali u Budimpešti, gdje su angažirani mađarski orkestar i vojni muški zbor.